สโต๊ก เช็คบิลยืม โวลล์ไชด์ เสริมแนวรับ
สำนักข่าวต่างประเทศรายงานวันที่ 7 ม.ค. ว่า ช่างปั้นหม้อ สโต๊ก ซิตี้ สโมสรแกร่่งแห่งศึกพรีเมียร์ลีก อังกฤษ จัดการคว้า ฟิลิปป์ โวลล์ไชด์ กองหลังชาวเยอรมันของ ห้างขายยา ไบเออร์ เลเวอร์คูเซน ทีมดังในศึกบุนเดสลีกา เยอรมัน มาร่วมทีมด้วยสัญญายืมตัวจนจบฤดูกาลนี้เรียบร้อยแล้ว พ่วงด้วยอ็อปชั่นซื้อขาด,สำหรับ โวลล์ไชด์ วัย 25 ปี ลงเล่นให้ เลเวอร์คูเซน มามากกว่า 50 นัดในศึกบุนเดสลีกา แต่ในฤดูกาลนี้เขาโดนปล่อยให้ ไมนซ์ ยืมตัวใช้งานในครึ่งฤดูกาลแรก อย่างไรก็ตามล่าสุด โวลล์ไชด์ ย้ายมาร่วมทีมช่างปั้นหม้อด้วยสัญญายืมตัวจนจบฤดูกาลนี้เรียบร้อย โดยจะได้รับเสื้อเบอร์ 26 ไปครอง นอกจากนี้สโต๊ก ยังพ่วงอ็อปชั่นซื้อขาดหลังจบซีซั่นอีกด้วย,มาร์ค ฮิวจ์ส ผู้จัดการทีมสโต๊ก ซิตี้ กล่าวถึงลูกทีมคนใหม่ว่า ฟิลิปป์เป็นนักเตะที่เรารู้จักและติดตามเขามาระยะหนึ่งแล้ว เขาจะเข้ามาเพิ่มการแข่งขันในตำแหน่งเซ็นเตอร์ให้กับแนวรับของเรา เขารู้สึกตื่นเต้นมากๆเลยนะกับโอกาสในการได้ลงเล่นในพรีเมียร์ลีก และมีความมั่นใจว่าจะทำผลงานได้ดีเยี่ยมในฐานะนักเตะของสโต๊ก         ,ทั้งนี้ โวลล์ไชด์ อาจได้ลงประเดิมลงสนามกับต้นสังกัดใหม่ในเดมพรีเมียร์ลีก นัดที่ สโต๊ก ซิตี้ จะบุกไปเยือน อาร์เซนอล ที่สนามเอมิเรตส์ สเตเดียม ในวันเสาร์นี้ 
ช่างปั้นหม้อ สโต๊ก ซิตี้ จัดการคว้า ฟิลิปป์ โวลล์ไชด์ กองหลังของไบเออร์ เลเวอร์คูเซน มาร่วมทีมด้วยสัญญายืมตัวจนจบซีซั่น พ่วงด้วยอ็อปชั่นซื้อขาด เรียบร้อย
พรีเมียร์ลีก,สโต๊ก ซิตี้,ฟิลิปป์ โวลล์ไชด์,ไบเออร์ เลเวอร์คูเซน,ข่าวกีฬา